Le Mespris de la vie et consolation contre la mort/« Ce que tu vois de l’homme
# Le Mespris de la vie et consolation contre la mort/« Ce que tu vois de l’homme

### XCVII.

Ce que tu vois de l’homme, homme, l’homme n’est pas C'est seulement l'escorce, & la cocque fragile De l'ame incorruptible, immortelle, & fubtile Durant ce peu de tems quelle loge icy las.

En voulons nous esclorre, & maugré le trespas Devenir Citoyen de l'eternelle ville ? Rompons premierement ceste prison servile Foulant dessous les piés les terrestres appas.

Ainsi quant le Phœnix aggravé de viellesse Se veut regénerer en nouvelle jeunesse Soy-mesme il se bastit son nid, & son tombeau

Se bruslant au Soleil, un vert nait de sa cendre, Du vert, un euf, de l'euf s'esclot un oiseau tendre, A l'autre tout pareil, mais plus jeune, & plus beau.

